MK ออกหุ้นกู้ระยะสั้น 500 ลบ. ดอกเบี้ย 3.9% ขายนักลงทุน 22-28 เม.ย.
MK ออกหุ้นกู้ระยะสั้น 500 ลบ. ดอกเบี้ย 3.9% เปิดขายนลท. 22-28 เม.ย. ระดมทุนชำระหนี้เดิม ฟาก “ทริสเรทติ้ง” จัดอันดับเครดิตบริษัทที่ "BBB-" แนวโน้มอันดับเครดิต "คงที่"  
MK ออกหุ้นกู้ระยะสั้น 500 ลบ. ดอกเบี้ย 3.9% เปิดขายนลท. 22-28 เม.ย. ระดมทุนชำระหนี้เดิม ฟาก “ทริสเรทติ้ง” จัดอันดับเครดิตบริษัทที่ "BBB-" แนวโน้มอันดับเครดิต "คงที่"  
20 เม.ย. 2564

บริษัท มั่นคงเคหะการ จำกัด (มหาชน) หรือ MK ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ระยะสั้นของบริษัท มูลค่าไม่เกิน 500 ล้านบาท อายุ 270 วัน ครบกำหนดไถ่ถอนวันที่ 24 มกราคม 2565 อัตราดอกเบี้ยคงที่ร้อยละ 3.90 ต่อปี เสนอขายต่อผู้ลงทุนทั่วไป ระหว่างวันที่ 22-28 เมษายน 2564 ผ่าน บล.ฟินันซ่า และ บล.ฟินันเซีย ไซรัส ซึ่งเป็นผู้จัดการการจัดจำหน่ายหุ้นกู้ครั้งนี้
สำหรับวัตถุประสงค์การใช้เงินที่ได้จากการเสนอขายหุ้นกู้ครั้งนี้เพื่อชำระคืนหนี้เดิมของบริษัทประมาณร้อยละ 80 ส่วนที่เหลือเป็นทุนหมุนเวียนของบริษัท
อนึ่งบริษัท ทริสเรทติ้ง จำกัด จัดอันดับเครดิตของบริษัท อยู่ที่ “BBB-” แนวโน้มอันดับเครดิต “คงที่” เมื่อวันที่ 10 เมษายน 2563
 